|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám: Napirendi pont: ….

**ELŐTERJESZTÉS**

A Művelődési, Kulturális és Szociális Bizottság2022**.** november14 **-** eirendkívüli

ülésére

|  |  |
| --- | --- |
| **Tárgy:** | Egyes, civil pályázaton elnyert támogatással kapcsolatos módosítási kérelem elbírálása |

**Készítette:**

Prógli Katalin

kulturális referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának 2022. évi civil szervezetek működési költségeinek támogatására kiírt felhívására az Aranyaink Közhasznú Egyesület (a továbbiakban: Egyesület) is nyújtott be kérelmet, amelynek támogatásáról a Művelődési, Szociális és Kulturális Bizottság a 179/2022. (VI.13.) határozatában döntött. (1. sz. melléklet). A támogatás igénybevételére Erzsébetváros Önkormányzata VIII/1498-6/2022. iktatószámon kötött támogatási szerződést az Egyesülettel. A támogatási szerződés megkötéséhez benyújtott módosított költségterv alapján a támogatást irodaszerre, adminisztrációs és marketing költségekre, illetve kis értékű eszköz beszerzésére kívánták fordítani. (2. sz. melléklet).

Az Egyesület 2022. október 25-én módosítási kérelmet nyújtott be Önkormányzatunk felé, melyben a számára korábban jóváhagyott támogatás felhasználásának módosítását kérte. A pályázatában megjelölt nyomtatót más forrásból sikerült beszerezniük, így ez az összeg felszabadult, amelyet egy többfunkciós audió eszköz beszerzésére fordítanának. A nyomtatópatron és a banki költségek egy részének átcsoportosítását kérték továbbá reklám- és hirdetési költségekre, illetve a nyomtatópatron helyett kis értékű kézműveskedéshez használható vágótollat szereznének be. (3. sz. melléklet).

A VIII/1498-6/2022. iktatószámú szerződés 6.5 pontjában foglaltak értelmében: „*A pályázati költségvetésben meghatározottaktól eltérően, a megvalósítás során a működési kiadásokon belül az egyes fősorokon (A: Anyagköltségek, B: Szolgáltatások, C: Személyi jellegű kifizetések) akkor megengedett a többlet felhasználás, ha egyik költségvetési fősor értéke sem haladja meg 20 %-nál nagyobb mértékben az elfogadott költségtervet. A felhalmozási célú kiadások tekintetében csak a fősoron belül lehet átvezetni az egyes sorok között. Minden egyéb eltérés esetén a támogatási szerződés módosítása válik szükségessé.”*

A támogatási szerződés 11. pontja értelmében a támogatási szerződés támogatási időszak alatt egy alkalommal módosítható. A pályázati felhívás és a megkötött támogatási szerződés értelmében a támogatási időszak 2022. április 1. napjától 2022. december 31. napjáig tart.

A kért módosítás a pályázat céljával összhangban van, a Humánszolgáltató Iroda javasolja a módosítási kérelem elfogadását. A kérelem elbírálására az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 7. § (2) bekezdése alapján a Művelődési, Kulturális és Szociális Bizottság, mint döntéshozó jogosult.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága ….. /2022. (XI.14.) határozata a 2022. évi civil működési pályázat keretében elfogadott kérelem módosításáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. az **Aranyaink Közhasznú Egyesület** által a civil szervezetek számára 2022. évben kiírt működési célú támogatásra benyújtott pályázatában foglalt támogatási cél módosítását a határozat mellékletében szereplő költségtervben szereplő tartalommal elfogadja.

2. felhatalmazza a Polgármestert a VIII/1498-6/2022. számú támogatási szerződés módosításának aláírására.

**Felelős**: Niedermüller Péter polgármester

**Határidő**: 2022. november 30.

Budapest, 2022. november 7,

Szücs Balázs

alpolgármester

**Mellékletek:**

1 sz. melléklet: 179/2022. (VI.13.) MKSZB határozat

2. sz. melléklet: támogatási szerződés

3. sz. melléklet: kérelem

1. sz. határozat melléklete: költségterv